
The legal liability is an integral part of the social liability, whose specific resides in the
fact that, being derived from breaking the rule of law, it comprises the mandatory bearing of a
legal coercion,  whose intervention has, as the sole basis, the breaking of the legal norm.
The  principles  of  the  legal  liability  are,  in  fact,  concepts,  norms  and  general  rules, synthetic analysis, through which are reflected the common and also the most general features   of all the practical forms of manifestation of the legal liability.
Deontologia  este  definită  ca  fiind  ansamblul  regulilor  după  care  se  ghidează  o organizaţie,   instituţie   profesională,   profesie   sau   o   parte   a   acesteia,   prin   intermediul organizaţiilor profesionale care devin instanţe de elaborare, aplicare şi supraveghere a aplicării acestor reguli.
La baza exercitării profesiei de militar stau nu numai actele normative care organizează profesia, care consacră statutul juridic al celor care o exercită, ci şi anumite norme morale ce cuprind  îndatoririle  şi  principiile  de  natură  morală  care  dau  identitatea  profesiei  de  militar  a căror semnificaţie deosebită trebuie apărată, altfel, dacă cei care exercită acea profesie renunţă la ele, se erodează profesia, în ansamblul ei.
Termeni  de  morala[1]  si  etica[2],  în  limbajul  obişnuit,  sunt  folosiţi adeseori ca fiind sinonimi, deşi în realitate lucrurile stau altfel.
Morala  reprezintă  un  fenomen  real  ,  care  priveşte  comportamentul cotidian, în vreme ce etica este o ştiinţă care îşi propune să investigheze acest fenomen.  Aceasta  se  poate  definii  ca  fiind  un  ansamblu  de  norme  de reglementare  a  a  comportamentului,  fundamentate  pe  valorile  de  bine/rău, moral/imoral,   cinste   şi   corectitudine,   sinceritate,   responsabilitate,   larg răspândite  în  cadrul  unei  colectivităţi,  norme  caracterizate  printr-un  grad ridicat  de  interiorizare  şi  impuse  atât  de  câtre  propria  conştiinţă  cât  şi  de presiunea atitudini celorlalţi. Morala este formată din valori, norme şi modele exemplare prin acre se urmăreşte reglementarea raporturilor interumane. Spre deosebire  de  morală,  etica  este  teoria  sau  ştiinţa  care  investighează  acest fenomen, teoria asupra moralei.
Constatăm astfel, că morala cuprinde reguli de comportament uman, în vreme ce etica îşi propune să cerceteze aceste reguli.
Etica  încearcă  să  dea  răspuns  la  întrebarea  ”cum  trebuie  să  acţioneze individul  în  raport  cu  sine  însuşi,  cu  semeni  săi  şi  cu  cei  din  jur”  [3]. Principala  misiune  a  eticii  este  prescrierea  de  reguli  atât  pentru  conduita individuală,  cât  şi  pentru  organizarea  socială  a  vieţii  morale.  Din  această perspectivă,  etica  poate  fi  definită,  în  sens  larg,  ca  fiind  disciplina  care  se ocupă cu ce este valoros în viaţă, cu ce merită să dorim şi cu regulile ce ar trebui să guverneze comportamentul uman[4].
Morala  reprezintă  astfel  o  parte  considerabilă  a  vieţii  noastre.  Ea  ne apare ca un ideal, în sensul normativ al acestui termen. Ideal către acre trebuie să  tindem  fiecare  dintre  noi.  Noi  nu  putem  să  fim  numai  performanţi,  să urcăm doar pe scara socială, profesională, ci şi pe cea a valorilor morale. Iar dacă  individul  îşi  propune  să  urce  în  ierarhia  socială  şi  profesională  sfidând perceptele morale destinul lui nu va fi împlinit.
În afara acestor concepte, în limbajul de specialitate mai întâlnim şi pe cel  de  deontologie[5].  Într-o  accepţiune  lato-sensu,  termenul  evocă  partea eticii care se ocupă de studiul datoriei morale, al originii, naturii şi formelor acesteia,  în  calitate  de  componentă  de  bază  a  conştiinţei  morale.  Într-o accepţiune stricto-sensu, conceptul semnifică un cod al moralei profesionale, al  principiilor  şi  normelor  specifice  pe  care  le  implică  exercitarea  unei profesii.  Un  asemenea  cod  poate  să  îmbrace  forma  scrisă[6]  sau  poate  fi constituit dintr-un ansamblu de cutume transmise pe cale orală[7] şi acceptat de  toţi  membrii  unei  comunităţi.  În  ultima  vreme,  se  manifestă  tendinţa adoptării unor coduri de conduită în forma scrisă pentru tot mai multe profesii sau categorii de persoane care îndeplinesc diferite funcţii în stat.
Deontologia este astfel definită ca fiind ansamblul regulilor după care se  ghidează  o  organizaţie,  instituţie  profesională,  profesie  sau  o  parte  a acesteia,  prin  intermediul  organizaţiilor  profesionale  care  devin  instanţe  de elaborare, aplicare şi supraveghere a aplicării acestor reguli[8].Deontologia mai poate fi definită ca reprezentând ansamblul normelor care conturează un anumit  tip  de  comportament  profesional.  O  parte  din  aceste  norme  sunt consacrate  juridiceşte,  putând  fi  deci  impuse  prin  intervenţia  forţei  de coerciţie a statului, altele sunt sancţionate doar de opinia publică, înscriindu-se  în  categoria  normelor  morale.  Deontologia  se  referă  astfel  la  regulile proprii   unei   profesii   a   cărei   exercitare   o   guvernează.   Vom   regăsi   o deontologie  a  medicului,  a  magistratului,  a  jurnalistului,  a  poliţistului,  şi plecând   de   la   normele   comune   consacrate   de   aceasta,   un   specific   al funcţionarului public. Putem ataşa termenului de deontologie semnificaţia de morală  profesională  în  sensul  de  ansamblu  de  îndatoriri,  principii  şi  norme inerente  exercitării  unei  activităţi  profesionale  şi  considerăm  că  fiecare activitate   profesională,   indiferent   de   complexitatea   ei,   de   ierarhia   în   nomenclatorul  de  funcţii  sau  ierarhia  unităţii  ori  instituţiei  unde  se  exercită, trebuie  să  se  bazeze  pe  anumite  valori  morale,  care  aduc  identitate  funcţiei respective şi celor care o exercită.
Înţeleasă  ca  ansamblu  de  reguli  care  precizează  îndatoririle  unei profesii,  deontologia  include  atât  raporturile  existente  în  interiorul  unei profesii,  între  cei  care  o  practică,  cât  şi  raporturile  cu  terţii,  care  sunt  fie beneficiarii exercitării profesiei, fie pur şi simplu, oameni din afară care iau cunoştinţă într-un fel de aceasta.
La  baza  exercitării  anumitor  profesii  trebuie  să  stea  nu  numai  actele normative care organizează profesia respectivă, care consacră statutul juridic al celor care o exercită, ci şi anumite coduri morale ce cuprind îndatoririle şi principiile  de  natură  morală  care  dau  identitatea  acelei  profesii  şi  a  căror semnificaţie  deosebită  trebuie  apărată,  altfel,  dacă  cei  care  exercită  acea profesie renunţă la ele, se erodează profesia, în ansamblul ei.
În  conformitate  cu  prevederile  Legii  80  din  1995,    privind  statutul cadrelor militare, prin cadre militare se înţelege cetăţenii români cărora li s-a acordat grad de ofiţer, maistru militar sau subofiţer în raport cu pregătirea lor militară  şi  de  specialitate,  conform  legii;  acestea  sunt  în  serviciul  naţiunii. Cadrele  militare  în  activitate  sunt  militari  profesionişti.  Profesia  de  ofiţer, maistru  militar  sau  subofiţer  este  o  activitate  menită  să  asigure  funcţionarea perfecţionarea  organismului  militar  în  timp  de  pace  şi  de  război.  De asemenea, în exercitarea atribuţiunilor ce le revin potrivit legii şi prevederilor regulamentelor militare, cadrele militare sunt investite cu exerciţiul autorităţii publice, bucurându-se de protecţie potrivit legii.
Militarii consideră că instituţia din care fac parte nu poate funcţiona în afara  unor  reglementari  foarte  precise  fapt  pentru  care  sistemul  militar normativ  este  caracterizat  printr-o  abundenţă  de  regulamente,  instrucţiuni, ordine şi precizări emise în aplicarea legii.
Pentru fiecare militar demnitatea, onoarea, curajul, sinceritatea, cinstea, dreptatea  nu  constituie  numai  imperative  morale  asupra  cărora  să  opteze,  ci obligaţii  profesionale  a  căror  încălcare  se  sancţionează  disciplinar.  Astfel aceste norme anterior morale în acest moment au devenit norme de drept cu caracter juridic.
Datoria  militară  semnifică  reflectarea  specific  morală  a  obligaţilor militarilor. Apărarea patriei şi democraţiei constituţională are un conţinut şi o rezonanţă juridică, fiind vorba de un interes naţional, de patrie şi patriotism, de semenii noştri, de idealurile naţionale, aspecte cu o puternică  încărcătură morală  ce  nasc,  mai  devreme  sau  mai  târziu,  în  mod  diferit  de  la  militar  la militar, puternice rezonanţe sufleteşti.
Îndatoririle, drepturile şi libertăţile cadrelor militare sunt cele care sunt stabilite prin constituţie, legile şi statutul cadrelor militare. Profesia de ofiţer,  maistru  militar  sau  subofiţer  incubă  îndatoriri  suplimentare,  precum  şi interzicerea sau restrângerea unor drepturi şi libertăţi potrivit legii.
Îndatoririle principale ale cadrelor militare sunt următoarele:
–          să fie loiale şi devotate statului român şi forţelor sale armate, să lupte pentru apărarea României, la nevoie până la sacrificiul vieţii, să respecte şi să apere valorile democraţiei constituţionale;
–          să  respecte  jurământul  militar  şi  prevederile  regulamentelor militare, să execute întocmai şi la timp ordinele comandanţilor şi şefilor, fiind responsabile de modul în care îţi îndeplinesc misiunile ce le sunt încredinţate.
Cadrelor  militare  nu  li  se  poate  ordona  şi  le  este  interzis  să    execute  acte contrare  legii,  obiceiurilor  războiului  şi  convenţiilor  internaţionale  la  care România este parte. Astfel, neexecutarea ordinelor în aceste condiţii nu atrage răspunderea penală sau civilă a subordonaţilor;
–          să  preţuiască  onoarea  şi  gloria  de  luptă  ale  forţelor  armate  ale României,  ale  armei  şi  unităţii  din  care  fac  parte,  precum  şi  demnitatea gradului şi a uniformei militare pe care o poartă;
–           să-ţi perfecţioneze pregătirea profesională, să asigure instruirea temeinică şi educarea subordonaţilor şi să apere drepturile acestora;
–          să  acţioneze  pentru  întreţinerea  regulamentară  şi  menţinerea  în stare  de  operativitate  a  tehnicii  şi  armamentului  şi  pentru  folosirea  şi administrarea eficientă a bunurilor din dotare;
–          să  păstreze  cu  stricteţe  secretul  militar,  de  stat  şi  de  serviciu, precum şi caracterul confidenţial al unor activităţi si servicii;  Prin  lege,  cadrelor  militare  în  activitate  le  sunt  interzise  exercitarea următoarelor drepturi:
–          să facă parte din partide, formaţiuni sau organizaţii politice ori să  desfăşoare  propagandă  prin  orice  mijloace  sau  alte  activităţi  în  favoarea acestora ori a unui candidat independent pentru funcţii publice;
–          să candideze pentru a fi alese în administraţia publică locală şi în Parlamentul României sau în funcţia de Preşedinte al României;
–          să declare sau să participe la grevă.
De  asemenea,  cadrelor  militare,  prin  lege  le  este  restrânsă  exercitarea unor drepturi şi libertăţi, astfel:
–          opiniile politice pot fi exprimate numai în afara serviciului;
–          exprimarea în public a unor opinii contrare intereselor României şi forţelor armate nu este permisă;
–          condiţiile  în  care  cadrele  militare  în  activitate  vor  putea  să prezinte public informaţii militare se vor stabili prin ordin;
–          aderarea  la  culte  religioase  este  liberă,  mai  puţin  la  cele  care, potrivit  legii,  contravin  normelor  de  păstrare  a  ordinii  şi  liniştii  publice, precum  şi  la  cele  care  încalcă  bunele  moravuri  sau  afectează  exercitarea profesiei;
–          constituirea în diferite forme de asociere cu caracter profesional, tehnico-ştiinţific,  cultural  şi  sportiv-recreativ  cu  excepţia  celor  sindicale  ori care  contravin  comenzii  unice,  ordinii  şi  disciplinei  specifice  instituţiei armate, este permisă în condiţiile stabilite prin norme cu specific militar;
–          participarea  la  mitinguri,  demonstraţii,  procesiuni  sau  întruniri cu caracter politic sau sindical este interzisă cu excepţia activităţilor la care se participă în misiune;
–          cadrele  militare  în  activitate  se  pot  deplasa  în  străinătate  în condiţiile prevăzute de lege şi de normele interne.
Cadrele militare în activitate au obligaţia de a nu efectua activităţi care contravin  demnităţii,  prestigiului  şi  normelor  de  comportare  ce  decurg  din calitatea lor de cadre militare. De asemenea, le este interzis:
–          să îndeplinească alte funcţii decât cele în care sunt încadrate, cu excepţia cumulului prevăzut prin lege şi normele interne specifice;
–          să  fie  asociat  unic  ori  să  participe  direct  la  administrarea  sau conducerea unor organizaţii sau societăţi comerciale, cu excepţia celor numite în consiliile de administraţie ale regiilor autonome şi societăţilor comerciale din  subordinea  Ministerului  Apărării  Naţionale,  din  cadrul  industriei  de apărare sau în legătură cu acestea.
Cadrele  militare  pot  cumula  funcţii  în  condiţiile  prevăzute  de  lege  şi normele  interne  cu  aprobarea  expresă  a  comandantului  unităţii.  Activităţile desfăşurate  în  aceste  condiţii  nu  trebuie  să  afecteze  starea  fizică,  psihică  şi intelectuală a cadrelor militare şi nici să influenţeze programul orar al unităţii.
Chiar  dacă  normele  deontologice  specifice  cadrelor  militare  nu  sunt cuprinse  în  mod  sintetic  într-un  cod  deontologic  acestea  ele  se  regăsesc consemnate în diferite acte normative interne iar o altă parte din acestea sunt păstrate şi transmise sub formă cutumiară din generaţii în generaţii.
Deontologia  militară  impune  respectarea  cu  stricteţe  a  disciplinei  şi onoarei  militare  şi  respectarea  rigorilor  vieţii  ostăşeşti.  Disciplina  militară constă în respectarea de către militari a normelor de ordine şi de comportare obligatorii   în   vederea   realizării   funcţionării   structurilor   militare   şi   a desfăşurării  în  condiţiuni  bune  a  activităţilor  din  armată.  Aceasta  constituie unul dintre factorii determinanţi ai capacităţii de luptă a armatei şi se bazează atât  pe  acceptarea  conştientă  a  normelor  de  comportare  stabilite,  cât  şi  pe coerciţia ce se aplică în situaţia nerespectării acestora. Disciplina militară[9] impune militarilor următoarele obligaţii:
–          să  respecte  prevederile  Constituţiei,  legilor  ţării  şi  actelor normative  specifice  în  faţa  cărora  militarii  sunt  egali  şi  protejaţi  în  aceiaşi măsură, precum şi cerinţele ce decurg din regulamentul militar;
–          să apere şi să promoveze valorile şi simbolurile naţionale;
–          să  cunoască  şi  să-şi  îndeplinească  îndatoririle  ce  le  revin  din regulamentele  militare,  precum  şi  din  legile  cu  aplicabilitate  în  domeniul militar;
–          să dea dovadă de vigilenţă şi să păstreze secretele de stat şi de serviciu în orice împrejurare;
–          să  acţioneze  cu  fermitate  pentru  oprirea  alto  militari  de  la încălcarea actelor normative, a ordinei publice şi a celei militare;
–          să informeze pe comandanţi când constată încălcarea disciplinei militare;
–          să    poarte    regulamentar    ţinuta    militară    şi    să    aibă    un comportament demn în toate situaţiile;
–          să  contribuie  la  întărirea  şi  apărarea  prestigiului  şi  onoarei personale şi a armatei;
–          să  cultive  sentimentul  datoriei,  spiritul  de  corp  şi  relaţiile  de camaraderie;
–          să  cunoască,  să  respecte  şi  să  aplice  prevederile  dreptului umanitar internaţional.
Faptele   care   constituie   abateri   disciplinare   precum   şi   sancţiunile aplicabile, sunt prevăzute în statute sau norme interne pentru diferite categorii de personal.
Unul  dintre  principalele  obiective  ale  perioadei  de  restructurare  şi transformare  a  fost  constituirea  unui  corp  de  cadre  bine  pregătite.  Cadrelor militare li se cere printre altele să aibă o personalitate cu un caracter puternic pozitiv,  ataşat  eticii  şi  deontologiei  militare,  valorilor  militare,  deschis  către apărarea valorilor universale, un etalon de comportament etic, un bun partener în  cadrul  echipei  de  luptători,  un  modelator  al  personalităţii  subordonaţilor. Ofiţerul  trebuie  să  cunoască  specificul  educaţiei  militare,  principiile  şi formele  de  viaţă  specifice  armatei,  să  stabilească  corelaţii  optime  între interesele propriei persoane, normele organismului militar şi datoria apărării ţării. Un astfel de proces, atât de nobil şi de ambiţios incubă mai mult decât evident  necesitatea  elaborării  unei  deontologii  a  militarului.  Principalele norme de conduită militară în sistemul militar au fost promovate cutumiar de generaţia mai în vârstă tipul specific al acesteia creând uneori stări de conflict moral. Multe exigenţe morale s-au înscris în regulamente militare sub forma unor  imperative  generale  (imprecise)  cărora  li  se  pot  da  înţelesuri  diverse. Însă cele mai multe din aceste norme morale nu sunt codificate, funcţionând încă în domeniul militar, cutume, un amestec de vechi şi nou, un „cod moral la vedere” de suprafaţă, cel real fiind „în spate”. Toate acestea considerăm că duc la nevoia unor codificări ale normelor etice în domeniul militar.

